Mukesh, Duckly
కేజిబేసిన్‌లో రిల్‌-బిపి రూ.40వేలకోట్ల పెట్టుబడులు
న్యూఢిల్లీ,జూన్‌ 16: రిలయన్స్‌, బ్రిటన్‌కు చెందిన బిపి సంస్థలు వచ్చే ఐదేళ్లలో కెజిబేసిన్‌లో 40వేల కోట్ల రూపాయలు పెట్టుబడులకు ముందుకువచ్చాయి. ఈ రెండుసంస్థలు భాగస్వామ్యంలో పెట్టుబడు లు మరింత పెంచుతామని పెట్రోలియం మంత్రిత్వశాఖకు హామీ ఇచ్చారు. కేంద్ర పెట్రోలియం మంత్రి ధర్మేంద్రప్రధాన్‌తో ఈ రెండు సంస్థల ప్రతినిధులు ముకేష్‌ అంబానీ, డూడ్లీలు కలిసి చర్చలు జరి పారు. చమురు సహజ వాయురంగంలో ఆరేళ్ల తర్వాత ఈరెండు కంపెనీలు సంయుక్తంగా భారీ పెట్టుబడులతో ముందుకువచ్చాయి. రిల్‌ ఛైర్మన్‌ ముఖేష్‌అంబానీ, బిపి గ్రూప్‌ చీఫ్‌బాబ్‌డూడ్లీలు మీడియా తో మాట్లాడుతూ ఈ పెట్టుబడులతో కనీసం 30-35 మిలియన్‌ మెట్రిక్‌ క్యూబిక్‌ మీటర్ల గ్యాస్‌ ప్రతిరోజూ ఉత్పత్తి చేయగలుగుతామని, మూడు నుంచి ఐదేళ్లపాటు ఈ అన్వేషణలు కొనసాగుతాయని అన్నారు.
ఆర్‌సిరీస్‌ శాటిలైట్‌ క్షేత్రాల్లో ఈ పెట్టుబడులు ఉంటాయని సంకేతాలిచ్చారు. రెండువేల మీటర్లలోతుకుపైగా జరిగే ఈఅన్వేషణల్లో సహజవాయునిక్షేపాలు ఎక్కువ ఉంటాయన్నారు. తీరం నుంచి 70 కిలోమీటర్ల దూరంలో ఈ తవ్వ కాలు ఉంటాయి. కెజిడి6 బేసిన్‌లోనే మొత్తం 12 మిలియన్‌ క్యూబిక్‌ మీటర్ల గ్యాస్‌ను ప్రతిరోజూ ఉత్పత్తిచేయగలమని 2020 వరకూ ఈ ఉత్పత్తులు కొనసాగుతాయన్నారు. కెజిడి6 ప్రాజెక్టులో మొట్టమొదటి మూడు ప్రాజెక్టులుగా ముకేష్‌, డూడ్లీలు వెల్లడించారు. సమీకృత విధానంలో మూడు లక్షల కోట్ల క్యూబిక్‌ అడుగుల గ్యాస్‌వనరు లను వెలికితీసే లక్ష్యంతో ఉంది. తదుపరి రెండుప్రాజెక్టులకోసం తమ ప్రణాళికలను కూడా ప్రభుత్వ ఆమోదం కోసం పంపిం చారు. కనీసం 40 వేల కోట్లతో ఈప్రాజెక్టులు ఉంటాయి.
రోజుకు 30-35మిలియన క్యూబిక్‌ మీటర్ల గ్యాస్‌ను ఉత్పత్తిచేస్తామని అన్నా రు. శరవేగంగా వృద్ధిచెందుతున్న దేశాల్లో భారత్‌ ఒకటని రోజుకు నాలుగు మిలియన్‌ బ్యారెళ్ల చమురును భారత్‌లో వినియోగి స్తారన్నారు. వచ్చే దశాబ్దంలో ఈ డిమాండ్‌ ఐదు నుంచి ఏడుశాతా నికి పెరుగుతుందని అంచనా వేస్తున్నాయి. బిపి, రిలయన్స్‌రెండు సంస్థలు సంయుక్తంగా భారత్‌లోని చమురు, గ్యాస్‌ నిక్షేపాల వెలికి తీతకు కృషిచేస్తాయన్నారు. ఈ భాగస్వామ్యం 2011లో ప్రారంభం అయినప్పటి నుంచి రెండు కంపెనీలు ఇప్పటివరకూ పదివేల కోట్లు సముద్రగర్భం ప్రాజెక్టుల్లో పెట్టుబడులు పెట్టారు. 2017 మే నెలాఖరు వరకూ ఈ పెట్టుబడులతో చమురు,గ్యాస్‌ వెలికితీ కార్య కలాపాలు కొనసాగించారు. ఇదిలా ఉండగా రిటైల్‌ ఇంధన రంగంలో కూడా పెట్టుబడులు పెట్టాలని ఇంధనశాఖ మంత్రి ధర్మేంద్రప్రధాన్‌ బిటిష్‌ బిపిసంస్థ డూడ్లీతోపాటు ముఖేష్‌ అంబానీని కూడా కోరారు.